**1. sz. melléklet a 17/2014.(XI.27.) [[1]](#footnote-1)**

**önkormányzati rendelethez**

**Képviselő-testület által átruházható hatáskörök**

A Képviselő-testület a **polgármesterre ruházza át** az alábbi hatáskörök gyakorlását.

**Képviselő-testület a tulajdonában levő lakások és helyiségek bérletével és elidegenítésével kapcsolatos feladat- és hatáskörei:**

* Gondoskodik az ideiglenes elhelyezésről, ha a lakás elemi csapás vagy más ok következtében megsemmisült, illetőleg az építésügyi hatóság életveszély miatt annak kiürítését rendelte el és a bérlő / használó / elhelyezéséről maga vagy a lakással rendelkező szerv nem tud gondoskodni.
* Lakásbérleti szerződést köt, és szavatol a lakás átadásakor annak rendeltetésszerű használatra való átadásáért.
* Megállapodhat a bérlővel, hogy a lakást a bérlő teszi rendeltetésszerű használatra alkalmassá, valamint a lakás átalakításában, korszerűsítésében.
* A lakbér meg nem fizetése esetén megteszi a szükséges intézkedéseket.

**Képviselő-testület kommunális igazgatással kapcsolat feladat- és hatáskörei:**

* Gondoskodik a közhasználatú zöldterületek fenntartásáról.
* Gondoskodik a tulajdonában levő közutak tartozékát képező fák, cserjék és bokrok közlekedésbiztonsági szempontból szükséges gondozásáról.
* Gondoskodik a közterület tisztántartásával és a lomtalanítási akciókkal kapcsolatos feladatok ellátásáról.

**Képviselő-testület menekültekkel, menedékjoggal és az ideiglenesen menedéket élvezőkkel kapcsolatos feladat- és hatáskörei:**

* Szerződést köthet a menekültügyi és migrációs hivatallal a helyi önkormányzat által nyújtott ellátások és azok költségei megtérítése tárgyában.
* Megállapodhat a menekültügyi és migrációs hivatallal a jogosultak ellátásához nélkülözhetetlen kiadások fedezete megelőlegezéséről.
* Együttműködik a befogadó állomásokkal.
* A jogszabályok keretei között együttműködik a menekültügyi hatóságokkal.

**A Képviselő-testület egészségügyi ellátással kapcsolatos feladat- és hatáskörei:**

* A környezet és település egészségügyi feladatok körében gondoskodik a köztisztasági és településtisztasági feladatok ellátásáról.
* Biztosítja a település rágcsálómentességét, folyamatosan figyelemmel kíséri a település környezet-egészségügyi helyzetének alakulását és ennek esetleges romlása esetén – lehetőségekhez képest- saját hatáskörben intézkedik, hogy a hatáskörrel rendelkező illetékes hatóságnál kezdeményezi a szükséges intézkedések meghozatalát.
* Köteles a betegek panaszát kivizsgálni és ennek eredményéről a beteget 10 munkanapon belül, írásban tájékoztatni.
* Felkéri a vezető háziorvost a helyettesítések megszervezésében való részvételre.
* Felkéri a vezető háziorvost az ügyeleti szolgálatok megszervezésében való részvételre.
* Tanácsadást biztosít a védőnő munkahelyeként az anya-és gyermekvédelem céljára.
* Szerződést köt a védőnővel a gyermekeknek közoktatási intézményben való gondozására.
* Dönt a külföldi állampolgárok betegellátási díjának mérsékléséről, elengedéséről.
* Megállapodást köt a területi szakellátást szolgáló kapacitásokról a Megyei Egészségbiztosítási Pénztárral.
* Finanszírozási szerződést köt az OEP-pel – mint egészségügyi szolgáltató - az 1997. évi LXXXIII tv. 30.§ (1) bekezdés értelmében a települési önkormányzatok kötelező feladatát képező egészségügyi alapellátás körébe tartozó egészségügyi szolgáltatások / háziorvosi, házi gyermekorvosi, körzeti védőnői, és fogorvosi / tekintetében amennyiben nem hozott létre a feladat ellátására önkormányzati intézményt.
* Finanszírozási szerződést köt az OEP-pel, vagy kijelöli a szerződést kötő egészségügyi szolgáltatót - mint intézményfenntartó – amennyiben a nevelési oktatási intézményben az iskola- és ifjúság egészségügyi feladatok ellátására teljes vagy rész munkaidőben az egészségügyi miniszter rendeletében e tevékenység ellátására előírt szakképesítéssel rendelkező személyt, személyeket foglalkoztat, illetve foglalkoztatnak.
* Finanszírozási szerződést köt az OEP-pel a területi ellátási kötelezettséggel működő háziorvosi szolgálatok esetében, amennyiben a feladatot nem egészségügyi intézménye látja el, illetve feladatot átadta a háziorvosi szolgáltatásra jogosult egészségügyi szolgáltatónak.

**Képviselő-testület területfejlesztéssel és területrendezéssel kapcsolatos feladat- és hatáskörei:**

* Részt vesz a területfejlesztési koncepciók és programok egyeztetésében.
* Megállapodik az érintett megyei fejlesztési tanácsokkal, hogy milyen feladatokat látnak el a regionális fejlesztési tanács keretében.

**A Képviselő-testület hegyközségi szervezettel kapcsolatos feladat- és hatáskörei:**

* Együttműködik a hegyközségi szervekkel, valamint megadja e szervek tevékenységéhez szükséges tájékoztatatást,
* Helyiséget biztosít az előkészítő bizottság megalakulására, valamint az alakuló közgyűlés megtartásának céljára.

**Képviselő-testület állategészségüggyel kapcsolatos feladat- és hatáskörei:**

* Gondoskodik az állati hullák ártalmatlanná tételéről.
* Viseli az állati hulladék ártalmatlanná tételének költségét az állati hulladék tulajdonosának ismerté válásáig.
* Ellátja az állami állategészségügyi szolgálat mellett az önkormányzat hatáskörébe tartozó állategészségügyi feladatokat.
* Kötelező feladatként gondoskodik az állati hulladék ártalmatlanná tételével kapcsolatos feladatok ellátásáról.
* Kötelező feladatként gondoskodik a település belterületén a kóbor ebek befogadásával, őrzésével, értékesítésével vagy ártalmatlanná tételével kapcsolatos feladatokról.
* Gondoskodik az emberre egészségügyi szempontból veszélyes, valamint az állatállomány egészségét veszélyeztető betegség tüneteit mutató vagy betegségre gyanús ebek és macskák kártalanítás nélküli kiirtásával kapcsolatos feladatok ellátásáról.
* Kötelező feladatként gondoskodik az ebek veszettség elleni kötelező védőoltásának megszervezéséről nyilvántartás és az összeírás alapján.
* Szerződést köthet az állati hulladék ártalmatlanná tételére az engedéllyel rendelkező nyilvántartási számmal ellátott vállalkozóval.
* Engedélyezi az állomás előzetes hozzájárulásával a kedvtelésből tartott állatok értékesítésével foglalkozó állatkereskedést.
* Köteles őriztetni egyéb szállítási mód esetén a szállítmányból elhullott illetve kényszervágás miatt ártalmatlanításra kerülő állat vizsgálatának befejezéséig a rakományt.
* Köteles kiirtani – kártalanítás nélkül – a védőoltás alól elvont ebet, mint az emberre egészségügyi szempontból veszélyes, valamint az állatok egészségét veszélyeztető beteg, vagy betegségre gyanús ebet.
* Értékesítheti, vagy kiirthatja a befogott 14 napig – az állattartó által ki nem váltott veszettség ellen igazoltan oltott ebeket.
* Elrendeli a gümőkoros eb, vagy macska állami kártalanítás nélküli kiirtását.
* Köteles intézkedni az ebzárlat idején szabadon talált kutya és macska befogása és állami kártalanítás mellőzésével történő leölés iránt.
* Köteles előmozdítani az oktatás és ismeretterjesztés eszközeivel, az állatokkal szembeni megfelelő magatartásra gondoskodásra nevelést valamint az állatok megismerését.
* Intézkedik a hatáskörébe tartozó intézkedések megtételével az állatvédelmi jogszabályok megsértése miatt, ha az állatvédelmi célú társadalmi szervezetek ezt kérik.
* Pert indíthat a bíróság előtt az állatvédelmi jogszabályok megsértése miatt.

**A Képviselő-testület növényvédelemmel kapcsolatos feladat- és hatáskörei:**

* Gondoskodik a település belterületén meghatározott egyes növényvédelmi feladatok ellátásáról és ellenőrzéséről.

**A Képviselő-testület igazságügyi ágazatot érintő általános feladat- és hatáskörei**

* továbbítja az önkormányzati jogkörben hozott hatósági határozat elleni bírósági felülvizsgálatot kérő keresetlevelet – az ügy irataival együtt – az illetékes bírósághoz a beérkezéstől számított 8 napon belül.

**A Képviselő-testület egyes állami tulajdonban lévő vagyontárgyak önkormányzati tulajdonba adásával kapcsolatos feladat- és hatáskörei:**

* Hozzájárul építési engedély kiadásához a törvény alapján az önkormányzatot megillető beépítetlen föld esetén.
* Bírósághoz kérheti a vagyonátadás során hozott államigazgatási határozat felülvizsgálatát.
* Egyetértési jogot gyakorol a beépítetlen belterületi föld értékével kapcsolatban.

**A Képviselő-testület egyéb, ingatlannal, vagyonnal kapcsolatos feladat- és hatáskörei:**

* mezőgazdasági rendeltetésű földek bérbeadása,
* egyéb vagyoni eszközök / gépek, járművek, bérbe, használatba adása/
* belterületi építési telek tulajdonjogának átruházása.

**A Képviselő-testület ipari igazgatással kapcsolatos feladat- és hatáskörei:**

* Megállapíthatja a Kormány rendelete alapján a fogyasztói korlátozás sorrendjét.
* A fogyasztói korlátozás nem terjedhet ki az egészségügyi intézményekre, gyermekintézményekre, valamint a települési önkormányzat Képviselő-testülete által meghatározott további intézményekre.

**A Képviselő-testület kereskedelmi igazgatással kapcsolatos feladat- és hatáskörei:**

* Figyelemmel kíséri a piaci viszonyokat a piaci zavarok megelőzése céljából intézkedést kezdeményez.
* Együttműködik a fogyasztóvédelmi főfelügyelőséggel, illetve felügyelőségekkel és felkérheti őket vizsgálat lefolytatására.

**A Képviselő-testület környezet és természetvédelemmel kapcsolatos feladat- és hatáskörei:**

* Környezetvédelmi tárgyú rendeleteinek, határozatainak tervezetét, illetőleg a környezet állapotát érintő terveinek tervezetét és a környezetvédelmi programot megküldi a szomszédos és az érintett önkormányzatoknak, valamint a területi környezetvédelmi hatóságnak.
* Törvényben meghatározott esetben helyiséget biztosit a környezetvédelmi közmeghallgatás számára.
* Közzététel útján értesíti a település lakosságát a közmeghallgatás helyéről, idejéről és arról, hogy a részletes környezeti hatástanulmány hol tekinthető meg.

**A Képviselő-testület közlekedési igazgatással kapcsolatos feladat- és hatáskörei:**

* Elvégezheti, vagy elvégeztetheti – a közút kezelője a kötelezett költségére és veszélyére – a közlekedési hatóság rendelkezése alapján, a közút területén a közút felett és mellett elhelyezett olyan jel, jelzés egyéb tárgy és berendezés eltávolítását, amely alkalmas arra, hogy a közlekedők figyelmét elterelje, vagy a közlekedést veszélyeztesse.
* El kell bontani – mint az út kezelőjének azt az utat, amelynek megszűnését engedélyezték és más célra nem használható.
* Kötelezheti útépítési érdekeltségi hozzájárulás fizetésére – ha az építési együttműködésben az érdekeltet több mint 2/3-a részt vesz – az abban részt nem vevő de a közút használatában érdekelt természetes és jogi személy jogi személyiség nélküli gazdasági társaságot, a részt vevők által vállalt anyagi hozzájárulás mértékéig az önkormányzati rendeletben meghatározott módon.
* Kialakítja a közút kezelője a közút forgalmi rendjét felül kell vizsgálni, és ha szükséges módosítani kell a forgalmi rendet / a forgalmi követelmények vagy a baleseti helyzet jelentősebb változása estén, de legalább 5 évenként /.
* Köteles – közlekedési hatóság felhívására – forgalmi rendet felülvizsgálni a közlekedés biztonságát sértő vagy veszélyeztető helyzet megszüntetése érdekében.
* Besorolja a helyi közutakat a jogszabályban meghatározott útkategóriák valamelyikébe.
* Gondoskodik a közút tisztán tartásáról, a hó eltakarításáról továbbá az út síkossága elleni védekezésről.
* Hozzájárulást adhat – közút kezelőként – a közút műtárgyának minősülő burkolt árokba, csatornába, vagy más vízelevező létesítménybe a közút területén kívüli területről származó vizek bevezetéséhez.
* Elhelyezhet, vagy fenntarthat a közút kezelője a közút melletti ingatlanon annak rendeltetésszerű módon közúti jelzést mozgatható hóvédművet, illetőleg - kártalanítás ellenében azon az alatt vagy felett műtárgyat.
* Hozzájárul, mint a közút kezelője a 40 t össztömeget vagy a megengedett legnagyobb tengelyterhelést meghaladó a túlméretes, illetve lánctalpas jármű helyi közúton való közlekedéséhez.
* Szabályozza a helyi utak forgalmát, elhelyezi, fenntartja, üzemelteti, eltávolítja a közúti jelzéseket.
* Hozzájárul a helyi közút nem közlekedési célú igénybevételéhez és megállapítja az igénybevételért fizetendő díj összegét.

**A Képviselő-testület vízügyi igazgatással kapcsolatos feladat- és hatáskörei:**

* Gondoskodik a közműves vízellátás körében a települési közműves vízszolgáltatás korlátozására vonatkozó terv jóváhagyásáról és a vízfogyasztás rendjének megállapításáról.
* Fizeti a díjat a szolgáltatónak, ha a törzshálózatról történő közterületi vízvétel az önkormányzat vízfogyasztásának minősül.

**Képviselő-testület hírközlési igazgatással kapcsolatos feladat- és hatáskörei:**

* El kell bontania – mint az út kezelőjének azt az utat, amely megszüntetését engedélyezték és más célra nem használható.

**A Képviselő-testület közoktatással kapcsolatos feladat- és hatáskörei:**

* Egyetértésével a nevelési oktatási intézmény vezetője rendkívüli szünetet rendel el, illetve ha ez nem lehetséges a fenntartót haladéktalanul értesítenie kell.
* A pedagógiai program elfogadása, különös tekintettel a működtetésre vonatkozó esetlegesen felmerülő többlet költségre.
* Bizottságot szervez, amely javaslatot tesz a felvételre, ha az óvodába jelentkezők száma meghaladja a felvehető gyerekek számát.
* Köteles elszámolni az ingyenes és kedvezményes gyermekétkeztetés címén kapott költségvetési támogatás igénybevételének jogosságáról és felhasználásáról.

**A Képviselő-testület munkaügyi ágazatba tartozó közszolgálati jogviszony létesítésével kapcsolatos feladat- és hatáskörei:**

* Felmentést adhat – jogszabály tiltó rendelkezésének hiányában – különösen indokolt esetben a képesítési előírások alól.
* Gyakorolja a munkáltatói jogokat, ha törvény vagy Korm. rendelet eltérően nem rendelkezik. Átruházhatja törvény eltérő rendelkezése hiányában a munkáltató jogkörét a hivatali szervezet vezető megbízatású tisztségviselőjére.
* Kiköthet a kinevezésben a közszolgálati jogviszony létesítésekor próbaidőt is.
* Beszámítja a próbaidő tartamát a pályakezdőnél a gyakorlati időbe.

**A Képviselő-testület végkielégítéssel, valamint korengedményes nyugdíjazással kapcsolatos feladat- és hatáskörei:**

* Kifizeti a felmentési időre járó illetményt a munkavégzési kötelezettséggel járó utolsó munkanapon, a végkielégítést a felmentési idő utolsó napján.

**A Képviselő-testület országos, ágazati és területi érdekegyeztetéssel kapcsolatos feladat- és hatáskörei:**

* Egyeztet a munkaügyi kapcsolatokat és a közalkalmazotti jogviszonyt érintő területi és települési jelentőségű kérdésekben az érintett megfelelő szintű szakszervezetekkel önkormányzati érdekegyeztető fórumban.
* Véleményezheti döntése előtt az érintett megfelelő szintű szakszervezetekkel.
* A közalkalmazotti illetmény-előmeneteli rendszer pénzügyi fedezetéül szolgáltató költségvetését.
* A közalkalmazottak nagyobb csoportját érintő intézkedési tervezetét, amiket a döntés előtt legalább tizenöt nappal megküld az érdekelteknek.
* Megküldi az érintett miniszternek a közalkalmazotti tanács választás által készített jelentés alapján elkészített szavazatösszesítést.

**A Képviselő-testület foglalkoztatás elősegítésével és a munkanélküliek ellátásával kapcsolatos feladat- és hatáskörei:**

* Együttműködnek a foglalkoztatás elősegítése, a munkanélküliség megelőzése és hátrányos következményeinek enyhítése érdekében, a Kormány a munkaadókkal és a munkavállalókkal.

**A Képviselő-testület közművelődéssel és közgyűjteménnyel feladat- és hatáskörei**

* Beadhatják pályázataikat az érdekeltségnövelő támogatásra a nyilvános könyvtárak névjegyzékében szereplő könyvtárak fenntartói
* Biztosítja a közművelődési megállapodásban, hogy a településen a lakosság önszerveződő közösségei megfelelő rendszerességgel és időtartamban vehessék igénybe a színtér vagy intézmény szolgáltatásait, és az igénybevétel idejére a minimális működési feltételek rendelkezésre álljanak.
* Beszerzi és ismerteti a testülettel a minisztérium véleményét a testületi döntés meghozatala előtt 30 nappal a közművelődési intézmény létesítése, átszervezése, megszüntetése, illetőleg tevékenységének 60 napon túli szüneteltetése esetén
* Értesíti a testületileg illetékes megyei könyvtárat – minden év február 20-ig - a könyvtára által tárgyévet megelőző esztendőben állománygyarapításra fordított összegről
* Értesíti a területileg illetékes megyei könyvtárat – a rendelet hatálybalépését követő 30 napon belül – az állománygyarapítási összegről, amennyiben könyvtára megfelel a nyilvános könyvtárak alapkövetelményeinek
* Beadhatja pályázatukat a Művelődési Intézetnek a rendelet hatálybalépését követő 30 napon belül.

**A Képviselő-testület pénzügyi ágazatba tartozó költségvetéssel kapcsolatos feladat és hatáskörei:**

* Kötelezettségvállalás ellenjegyzés elutasítása illetőleg utasításra történt kötelezettségvállalás ellenjegyzése esetén köteles megvizsgálni az esethez kapcsolódó összes körülményeket, és kezdeményezi az estleges felelősségre vonást.
* Meghatározza költségvetési szervei részére az elemi beszámolók vonatkozásában és az évközi és az éves beszámolók, valamint az egyéb adatszolgáltatások beküldésének határidejét, kitűzi a felülvizsgálat időpontját a beszámolási, adatszolgáltatási kötelezettséget szabályozó jogszabályok alapján. Előírja az éves költségvetési beszámoló szöveges indokolásának részletes – szakmai feladatok és a költségvetés teljesítésére vonatkozó – tartalmi és formai követelményeit a szakmai feladatokat érintő jogszabályok és a pénzügyminisztérium zárszámadására vonatkozó tájékoztatójának figyelembevételével. Megküldi –a központilag előírt nyomtatványokon túl – a költségvetési beszámoló összeállításához szükséges, felügyeleti hatáskörben elrendelt, a számszaki és szöveges beszámolók további mellékletét képező adatszolgáltatás űrlapjait.
* A Képviselő-testület felhatalmazza a polgármestert, hogy a tartalék terhére – két ülés között – a költségvetési rendeletben meghatározott értékhatárig kötelezettséget vállaljon. A Képviselő-testület éves költségvetésében felhatalmazza a polgármestert, hogy az önkormányzat bevételeit folytatólagosan beszedhesse, kiadásait az adott évre meghatározott keretek között teljesítse. A felhatalmazás legkésőbb a következő évi költségvetésről szóló önkormányzati rendelet megalkotásának napján megszűnik.

A felhatalmazás időtartama alatt beszedett bevételeket és teljesített kiadásokat az éves költségvetési rendeletbe kell beilleszteni.

* Az önkormányzati gazdálkodás során az évközben létrejött költségvetési többletet értékpapír vásárlás, illetve pénzintézeti pénzlekötés útján hasznosíthatja. A hasznosítással kapcsolatos szerződések, illetve a pénzügyi műveletek lebonyolítását alkalmanként az éves költségvetési rendeletben meghatározott összeg erejéig a Képviselő-testület a polgármester hatáskörébe utalja. A polgármester a megtett intézkedésről a következő Képviselő-testületi ülésen tájékoztatást ad. A meghatározott összeget meghaladó költségvetési többlet felhasználásáról a Képviselő-testület határozatban dönt.
* Az önkormányzati gazdálkodás során az évközi likviditási probléma áthidalására felhatalmazza a polgármestert az átmeneti hitel igénybevételére a számlavezető pénzintézettől. A hitelfelvétellel kapcsolatos szerződés megkötésének jogát a Képviselő-testület az éves költségvetési rendeletben meghatározott értékhatárig a polgármesterre ruházza át. A polgármester a hitelszerződésről annak aláírását követő Képviselő-testületi ülésen köteles tájékoztatást adni.
* Pénzügyi Ellenőrzési Igazgatási Társulás, tárgyévi pénzügyi elszámolásának, következő évi költségvetésének jóváhagyása.

**Szociális és gyámügyi ágazat**

* gondoskodik köztemetés keretein belül a tompai állandó lakos vagy Tompa város területén elhunyt személy közköltségen történő eltemettetéséről, ha nincs vagy nem lelhető fel az eltemettetésre köteles személy, vagy nem gondoskodik az eltemettetésről,
* ha a közköltségen eltemetett után olyan vagyon maradt, amelyből a temetés költsége fedezhető lett volna, úgy azt bejelenti a közjegyzőnek,
* igényli a meghalt személy utolsó állandó lakóhelye szerinti települési önkormányzattól a köztemetés költségeinek megtérítését,
* dönt rendkívüli települési támogatás odaítéléséről (a mindenkor hatályos szociális igazgatás és a szoc. ellátások helyi szabályairól szóló rendelet alapján).
* óvodai, iskolai napközis foglakozás és menza keretében étkező gyermekek részére a gyermekvédelem helyi rendszeréről szóló 16/2003.(VII.1.) rendelet 18. § (5) és (8) bekezdésében meghatározott étkezési térítési díjkedvezményt állapít meg,
* hajléktalan személynek szállást biztosít, ha ennek hiányában a késedelem az életét, testi épségét veszélyezteti,
* megállapítja a személyi térítési díjat, ha készpénz, vagy ingatlan vagyon terhére állapítható meg, illetve megfizetésére, tartásra köteles személy kötelezhető,
* Tompa Város Önkormányzata által fenntartott szociális intézményben az intézményvezető által közölt személyi térítési díj csökkentése iránti kérelmet elbírálja.

**A Képviselő-testület a jegyzőre ruházza át az alábbi hatáskör gyakorlását:**

* dönt települési támogatás megítéléséről

**A Szociális, Egészségügyi és Vallásügyi Bizottságra átruházott hatáskörök gyakorlása az alábbiak szerint módosul:**

A Képviselő-testület a **Szociális, Egészségügyi és Vallásügyi Bizottságra ruházza** át az alábbi hatáskörök gyakorlását:

* rendkívüli gyermekvédelmi támogatást állapít meg,
* megállapítja társadalmi gondozók díjazását.
* ***szociális tűzifa biztosítása***
* ***csatornahálózatra való rákötés támogatása***

A Képviselő-testület **az Ügyrendi Bizottságra ruházza át az alábbi hatásköröket**:

* polgármester szabadság nyilvántartása,

A Képviselő-testület az alábbi hatáskörök gyakorlását **ruházza át a Pénzügyi Bizottságra**

* elemi kár mértékének megállapítására kárbecslő bizottságot hoz létre.
* engedélyezi az intézményi többletbevételből származó költségvetési előirányzat módosítást,
* meghatározza az önkormányzat tulajdonrésszel rendelkező gazdasági társaságok taggyűlésére a tulajdonosi álláspontot,
* dönt ingó vagyontárgy vásárlásáról az önkormányzat (intézményi) költségvetésében a tervezetten felül,
* dönt ingó vagyontárgy értékesítéséről, a vagyon használatának, illetve a hasznosítási jogának átengedéséről, cseréjéről, biztosítékul adásáról és egyéb módon való megterheléséről,
* dönt a behajthatatlan követelések törléséről a mindenkori költségvetési törvényben meghatározott értékhatár felett,
* figyelemmel kíséri az önkormányzati vagyon értékesítését, ellenőrzi a hasznosítását,
* engedélyezi a közszolgáltatáshoz nélkülözhető vagyon – két évet meg nem haladó – határozott időtartamú bérbeadását,
* a vagyonkezelő – kivéve az önkormányzati tulajdonosi irányítás alatt működő gazdasági társaságok – használatában, kezelésében lévő tárgyi eszköz értékesítése,
* vagyonkezelő részére az önkormányzat (intézményi) költségvetésében tervezetten felül tárgyi eszköz vásárlása,
* Dönt az önkormányzat kizárólagos, ill. többségi befolyása alatt álló gazdálkodó szervezetek legfőbb szervének az ügyvezetők és a Felügyelő Bizottságok elnökeinek és tagjainak polgármester által javasolt tiszteletdíjára.

1. Módosította:8/2015.(III.27.) önk. r. 2.§-a. Hatályos:2015.III.28. [↑](#footnote-ref-1)